**Vakok és Gyengénlátók Közép-Magyarországi Regionális Egyesülete  
36. hírlevél**

## Tartalom

[1. A XI. kerületi lámpások klubnapi meghívója](http://www.freemail.hu/mail/index.fm#1.hir)  
[2. A rákosmenti lámpások klubnapi meghívója](http://www.freemail.hu/mail/index.fm#2.hir)  
[3. Októberi programok föld alatt és felett](http://www.freemail.hu/mail/index.fm#3.hir)  
[4. Csatlakozzon az Újpesti Lámpásokhoz](http://www.freemail.hu/mail/index.fm#4.hir)  
[5. Ünnepel a BULÁKE](http://www.freemail.hu/mail/index.fm#5.hir)  
[6. A Cegléd és Térsége Látássérültjeinek Egyesületének meghívója](http://www.freemail.hu/mail/index.fm#6.hir)  
[7. Megjelent a Péntek Lajos Alapítvány 2015. évi pályázata](http://www.freemail.hu/mail/index.fm#7.hir)  
[8. SPIRÁLHÁZ ÚJPALOTA](http://www.freemail.hu/mail/index.fm#8.hir)  
[9. ÚJPESTEN A VÉDŐNŐK KÖZÖTT](http://www.freemail.hu/mail/index.fm#9.hir)  
[10. INVITÁLÁS családi napra](http://www.freemail.hu/mail/index.fm#10.hir)  
[11. Tájékoztatás](http://www.freemail.hu/mail/index.fm#11.hir)  
[12. Hangos-kép](http://www.freemail.hu/mail/index.fm#12.hir)  
[13. Hírmondó: a heti rendszerességgel megjelenő Hírlevelünk hangos változata](http://www.freemail.hu/mail/index.fm#13.hir)  
[14. Újszerű, szórakoztató szabadidős sportolás](http://www.freemail.hu/mail/index.fm#14.hir)  
[15. A Láthatár bolt ajánlatai](http://www.freemail.hu/mail/index.fm#15.hir)  
[16. Apró hírek - programmorzsák](http://www.freemail.hu/mail/index.fm#16.hir)

## 1. A XI. kerületi lámpások klubnapi meghívója

Mindenkit sok szeretettel meghívunk a VGYKE XI. kerületi klubjának soron következő találkozójára, ahol dr. Fazakas Kinga gyógyszerész lesz a vendégünk és a cukorbetegségről fogunk beszélgetni.   
  
Olyan kérdésekre keressük majd a válaszokat, hogy miként alakul ki a cukorbetegség? Milyen előjelei vannak? Melyik fázisban, hogyan lehet közbeavatkozni? Lehet-e természetes úton kezelni? Miben segít a gyógyszerezés? Kinga majd ezekről egy rövid előadást tart, utána megkötések nélkül bárki kérdezhet tőle.   
  
A találkozónk helyszíne:   
Budapesti Művelődési Központ épületében (XI. Etele út 55.; a Bikás park metrómegállónál) a földszint 21-es terem. A terem ajtaja a bejárattól balra, a lépcső mögött található, a folyosó végén, a sarokban.   
  
A találkozó időpontja: 2015. október 6. (kedd) 14 óra 10 perc, nagyjából 15,45-ig leszünk ott.   
Ha valaki igényli, akkor szívesen kimegyünk a megállóig, hogy ne jelentsen gondot az épület megtalálása.   
Bármilyen további kérdéssel Kállai Anit vagy Neumann Károlyt lehet keresni a 0670/ 984 - 1745 telefonszámon vagy a [lampas.ujbuda@gmail.com](javascript:fm.eMailClicked.raise('lampas.ujbuda@gmail.com');) emailen.

## 2. A rákosmenti lámpások klubnapi meghívója

Kedves Klubtársunk!   
  
Sok szeretettel invitálunk következő klubnapunkra, melynek időpontja: 2015. október 6., kedd délután 14-16 óra között. A klubnap helyszíne az Újlak utcai Családsegítő. A klubnap témája: aktualitások, megemlékezés az Aradi Vértanúkról, valamint Vida Gábor előadását hallhatjátok egzotikus növényekről, azok ápolásáról, ill. Gábor még szobanövényekkel kapcsolatosan is ad tanácsot.   
  
Részvételi szándékotokat minden esetben kérjük jelezzétek!   
e-mail címünk: [lampas.rakosmente@gmail.com](javascript:fm.eMailClicked.raise('lampas.rakosmente@gmail.com');)   
Telefonszámok: Krayné Faragó Zsuzsanna: 06 70 984 8468,   
Domoszlai János Ferenc: 06 20 557 25 72,   
Acsay Péter: 06 70 248 59 53   
  
Amennyiben kedveskedni szeretnétek a társaságnak, és módotokban áll, a klubon szívesen fogadjuk felajánlásaitokat édesség, üdítő és gyümölcs formájában.   
  
Minden rákosmenti látássérültet és érdeklődőt sok szeretettel várunk!   
Klubjaink Rákosmente önkormányzatának támogatásával valósulnak meg.

## 3. Októberi programok föld alatt és felett

MEGHÍVÓ

Kedves közösségi Tagjaink és Érdeklődők!   
  
Szeretettel várunk Benneteket és kísérőiteket az októberben megrendezésre kerülő két programunkra.   
  
Szereted a kihívásokat? Érdekel, hogy vajon milyen is lehet egy sziklába ágyazott gyógyító-óvóhely? Tarts velünk egy újabb kalandos kirándulásra az időben, a II. világháború alatt létesített Sziklakórházba, a budai várhegy gyomrában! Figyelem: Valószínűleg sokat kell hajolgatni és mászni, számíts erre!   
  
A belépés INGYENES!   
  
Időpont: 2015.10.10. szombat, kb 11:00-14:00 között.   
Találkozzunk a Déli pályaudvaron, a metró peronján, az első kocsinál 10:15-10:30 között.   
  
Jelentkezéseiteket erre a programra 2015.10.07-én, szerdán 16:00-ig várjuk a [lampas.bp13@gmail.com](javascript:fm.eMailClicked.raise('lampas.bp13@gmail.com');), vagy a [lampas.zuglo@gmail.com](javascript:fm.eMailClicked.raise('lampas.zuglo@gmail.com');) e-mailcímek valamelyikén, esetleg telefonon a +3670-984-50-71-es számon.   
  
Következő programunk a havi klub.   
Szereted az élő zeneszót? Nem árt az unalomig ismételt popslágerek után egy kis változatosság: töltődj fel klasszikusokkal egy rögtönzött mini-koncerten! Meghívott vendégünk egy fiatal tehetség a Liszt Ferenc Zeneakadémiáról. Csináljunk együtt Művészetek Palotáját a Civil Házból! Ha segítségre van szükséged az eljutásban, akkor se habozz, jelezd és keresünk megoldást!   
  
Időpont: 2015.10.20. kedd, 15:00 és 17:00 között.   
Helyszín: Zuglói Civil Ház (1144 Budapest, Csertő Park 12.)   
  
Amennyiben módodban áll, szívesen fogadjuk hozzájárulásodat üdítő vagy édes-sós rágcsálnivaló formájában!   
  
Jelentkezéseiteket a programra 2015.10.19-én hétfőn, 16:00-ig várjuk, a fentebbi elérhetőségek valamelyikén.   
  
FONTOS: bármelyik programról legyen szó, jelentkezzetek időben és tüntessétek fel, hogy egyedül vagy kísérővel érkeztek-e, mert ennek tükrében látjuk, hány segítőre van szükség a program zavartalan lebonyolításához. Köszönjük!   
  
A megjelenésetekre feltétlenül számítunk!   
  
Zugló és a XIII. kerület Lámpásai:   
Jánosi Veronika és Susovich Erika

## 4. Csatlakozzon az Újpesti Lámpásokhoz

Kedves Klubtagunk!   
  
Október hónapban igen sok programmal szeretnénk kedveskedni Nektek. Akik már voltak nálunk, tapasztalhatták, hogy próbálunk kimozdítani Benneteket kicsit a mindennapok unalmasságából, problémáiból. De ha ez még kevés lenne, vagy vannak ötleteitek, esetleg olyan vágy, amelyet módunkban áll teljesíteni, szívesen vesszük ezen kéréseiteket, ötleteiteket.   
  
Programok:   
  
Október 3. szombat   
a VII. kerületi Pesti Magyar Színházba megyünk. Az előadás 17. órakor kezdődik, a darab címe: A konyha.   
A darab audio-narrációval akadálymentesített!   
Klubtagjaink és kísérőik részére korlátozott számban térítésmentes, ezért kérjük, hogy minél előbb jelezz vissza, hogy biztosítani tudjuk számodra a helyet!   
  
Október 7. szerda   
Klubnap érdekes témával, mégpedig, hogy honnan is ered Halloween ünnepe.   
Helyszín: Ady Endre Műv. Ház. (IV. Tavasz utca. 4)   
Galéria terem 15 órától 17 óráig.   
  
Október 20. kedd   
Kellemes délutáni terepséta az újpesti Farkas erdőben. Találkozó: Halassy uszoda előtt 14. órakor. A kiránduláshoz az időjárásnak megfelelő öltözék szükséges, javasolt a kullancs és szúnyogriasztó spray. Eső esetén más időpontra kerül a séta.   
  
Október 24. szombat Ismét színházba megyünk, mégpedig az Újpesti Ady Endre művelődési Ház Dózsa György, a nép fia című előadására 19 órai kezdettel. Az előadás klubtagjaink és kísérőik részére korlátozott számban térítésmentes, ezért várjuk mielőbbi visszajelzésedet!   
A programokra sok szeretettel várunk Téged és kísérőidet, azonban minden esetben fontos a bejelentkezés bármely programra a létszámok korlátozottsága miatt.   
A programokról részletes információt   
[lampas.ujpest@gmail.com](javascript:fm.eMailClicked.raise('lampas.ujpest@gmail.com');) email címen vagy az alábbi telefonszámok egyikén tudunk adni:   
Abigél 06-70/984-85-93 Panka: 06-70/602-93-68

## 5. Ünnepel a BULÁKE

Egyesületünk idén épp 10. éve segíti a térség látássérültjeit önmaguk és élethelyzetük elfogadásában, (ami igen nehéz egy látókra kitalált világban!), és helyük megtalálásában a társadalomban.   
Sok munka, sok izgalom és sok öröm fér ennyi időbe – mindenképpen megünneplésre méltó évforduló!   
Az ünnepi alkalomra elnyertük az utóbbi évek egyik legeredetibb és legérdekesebb zenei vállalkozása, a Budapest Bár zenekar és vendégművészei támogatását, akik – a Fehér Bot világnapjához is kapcsolódva – 2015. október 17-én este fognak fellépni a Budaörs Városi Sportcsarnokban.   
Szeretnénk ezt az elmúlt évtizedet támogatóinkkal, barátainkkal együtt megünnepelni– hívunk, várunk Titeket is szeretettel a koncertre!   
  
Jegyek:   
Elővételben 3 990 Ft, a koncert napján 4 500 Ft, V.I.P. jegy 10 000 Ft   
A V.I.P jegy magában foglal

* külön asztalt a színpadhoz közel
* pezsgős vendéglátást az előadás alatt
* állófogadást a koncert után és
* egy 30 perces masszázs utalványt.

Vásárolhatók:   
Budaörs Városi Sportcsarnok – Budaörs, Hársfa u. 6., Jókai Mór Művelődési Központ – Budaörs, Szabadság út 26., Buláke iroda – Budaörs, Patkó u. 7., Broadway jegyirodákban és weboldalunkon [www.bulake.hu](http://www.bulake.hu) keresztül.   
Kérjük, segítsétek munkánkat és adjátok tovább az esemény hírét ismerőseitek körében.   
  
A viszontlátás reményével üdvözöllek   
Nyikes Fatime Elnök   
Buda-környéki Látássérültek közhasznú Egyesülete   
  
Információ az együttesről: Budapest Bár Zenekar [www.budapestbar.hu](http://www.budapestbar.hu)

## 6. A Cegléd és Térsége Látássérültjeinek Egyesülete meghívója

Tisztelettel meghívjuk önt és kedves családját, a Cegléd és Térsége Látássérültjeinek Egyesülete 10 éves fenn állásának, 2015 . október. 10. napján szombaton 10 órai kezdettel tartandó megünneplésére!   
Helyszín: 2700 Cegléd, Alkotmány utca 11. az Egyesület nagyterme.   
10.00 : - Elnöki köszöntő (Nagy Emese)   
10.05 : - Fodor Ágnes a VGYKE elnökének köszöntője   
10.10 : - Ceglédi Önkormányzat Kulturális osztály előadójának köszöntője   
10.15 : - Zenés – Verses összeállítás   
Erdős Sándorné : saját versét adja elő   
10.25: - Az Egyesület alapító tagjai idézik fel a megalakulás kezdetét, történéseit.   
11.00: - Zenés – Verses összeállítás   
Juhász Imre: Óda a fényhez című versét előadja Bodor Böbe színművész   
11.20: –Frissítők ( kávé , üdítő) kívánság szerint.   
12.00: Séta a Kossuth Étterembe   
12.30: Ebéd   
13.30: Séta az Egyesületben   
14.00: Ünnepi torta elfogyasztása   
Tánc – Zene A jó zenéről gondoskodik: Berta-Zenekar   
  
Szeretettel várunk mindenkit!   
Cegléd, 2015. szeptember. 30.   
  
Tisztelettel:   
Nagy Emese elnök s.k.

## 7. Megjelent a Péntek Lajos Alapítvány 2015. évi pályázata

Pályázati kiírás

A Péntek Lajos Csökkentlátó Gyermekek Alapítvány, együttműködve a Vakok és Gyengénlátók Közép-Magyarországi Regionális Egyesületével, pályázatot hirdet Magyarországon tanuló, magyar állampolgárságú általános, közép, felsőfokú tanulmányaikat folytató látássérült diákok részére, tanulmányaik végzésével összefüggő eszközök/ segédeszközök beszerzésének, egyéb az iskolai tanulmányokhoz kapcsolódó kiadások támogatása céljából.   
A pályázat keretösszege 650.000,- Ft., amely az Alapítvány tőke kamataiból és az SZJA 1%-os támogatási keretéből kerül finanszírozásra.   
  
Pályázati részvétel feltétele: hivatalos oktatási intézmény tanulója, a jó tanulmányi eredmény. A pályázaton való részvételhez a 3,5 átlagnál jobb tanulmányi eredmény szükséges .   
  
A pályázat során maximum 21 gyermek támogatására nyílik lehetőség, melynek konkrét összege a feltételeknek megfelelő nyertesek tanulmányi eredményétől, a pályázók számától függ, a fent jelölt keretösszegre tekintettel. A pályázat elbírálása után a nyertesek részére a támogatás esetenkénti konkrét összegéről az Alapítvány tájékoztatást ad.   
  
Az Alapítvány ezzel a pályázattal elsősorban a 18. év alatti azon rászoruló látássérült gyermekeket kívánja támogatni, akik más pályázati lehetőségektől elesnek, az adott körülmények ellenére jó tanulmányi eredményt tudnak felmutatni, társaikkal együttműködő magatartást tanúsítanak.   
Örömmel vennénk olyan pályázatot is, ahol az átlagtól eltérő tevékenység gyakorlóját támogathatnánk, aki például zenei vagy más művészeti területen is eredményes. Továbbá szívesen támogatunk olyan pályázó diákot, aki kreatív gondolkodásával a későbbiekben eredményes tanulmányokat folytathat például műszaki-, informatikai területeken.   
  
Előnyben részesítjük:

* A jó tanulmányi eredményt elérő, igyekvő diákokat (a pedagógus írásos véleménye alapján),
* Nehéz jövedelmi helyzetben élő családban élő diákokat (rövid a körülményeket ismertető írásos bemutatkozás),
* Látássérült testvérrel, vagy más látássérült családtaggal élő diákokat,
* Halmozott fogyatékossággal élő diákokat,
* Látássérült gyermekét egyedül nevelő szülő családjában élő diákokat. .

Pályázni kizárólag a Péntek Lajos Csökkentlátó Gyermekek Alapítványa és a VGYKE által kiadott pályázati űrlap teljes körű és a valóságnak mindenben megfelelő kitöltésével, illetve a kitöltött űrlap és a mellékletek, valamint a bemutatkozó levél határidőben történő benyújtásával lehet.   
A pályázó a tanulmányát-, életvitelét segítő különféle eszközök, beszerzésére nyújthat be pályázatot. A megpályázható összeg: maximum 30.000-50.000,-Ft, tanulmányi átlagtól függően, melyet a kuratórium határoz meg. Amennyiben egy családból több pályázat érkezik be a kuratórium egyedi döntésével az egy családban élő gyermekeket együttesen támogathatja az egyéb körülmények figyelembevételével megállapított összeggel.   
  
Pályázni az alábbi csoportokba tartozó eszközökre lehet:

* tanulást segítő eszközök (informatikai, optikai, mechanikus, beszélő alkalmazások, stb.)
* iskolai munkáját, egyéb foglalkozásokat segítő eszközök
* életvitelt könnyítő eszközök,
* személyes használatra ruhanemű, cipő, táska.

A pályázat kötelező mellékletei:

* Pályázati adatlap
* látássérülést igazoló dokumentum   
  a). MVGYOSZ és tagszervezeteinek tagsági igazolványának fénymásolata (fényképes és az érvényes tagsági jogviszonyt igazoló oldalak) vagy,   
  b). emelt szintű családi pótlékot megállapító érvényes határozat fénymásolata
* Az egy háztartásban élő több látássérült személy esetén valamennyiük fogyatékosságát igazoló dokumentumok (tagsági igazolvány fénymásolata, vagy fogyatékossági támogatást vagy vakok személyi járadékát megállapító határozat másolata, vagy emelt összegű családi pótlékot megállapító határozat másolata)
* Bemutatkozó levél a pályázati adatlapon közöltek szerint.   
  iskolai pedagógus javaslata a pályázati adatlap figyelembevételével, a pályázó tanulmányaira. tekintettel.   
  az iskolai jogviszony igazolása.

Felhívjuk figyelmüket, hogy a csatolandó fogyatékosságot igazoló dokumentumokat minden esetben másolatban szíveskedjenek benyújtani, kivétel a nyertes pályázok által benyújtott eszközvásárlás eredeti számlái! A Péntek Lajos Csökkentlátó Gyermekek Alapítványa és VGYKE nem vállalja az eredeti dokumentumok visszajuttatását a pályázók részére!   
  
Nyomatékosítjuk, hogy a támogatást csupán abban az esetben tudjuk kifizetni, ha a beszerzett eszközről szóló számlák dátuma 2015. október 01. és december 15. közé esik, illetve a benyújtott eredeti számlák a támogatott személy nevére szólnak.   
Felhívjuk figyelmüket továbbá, hogy a pályázat benyújtása nem jelenti automatikusan a támogatás odaítélését!   
  
A pályázati felhívás és adatlap hírlevelünk mellékletében megtalálható, valamint 2015. szeptember 22. napjától letölthető a VGYKE honlapjáról ([www.vgyke.com](http://www.vgyke.com)), illetve beszerezhető személyesen vagy kérhető e-mailben a VGYKE központi ügyfélszolgálatán és kistérségi irodáiban az alábbi elérhetőségeken:   
  
VGYKE központi ügyfélszolgálat: 1146. Budapest, Hermina út 57.   
Telefon: (1)384-5541 (1-es menüpont)   
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)   
  
Buda-környéki Látássérültek Közhasznú Egyesülete:   
Cím: 2040. Budaörs, Szivárvány utca 5.   
Telefon: (23) 428-727   
E-mail: [budaors@vgyke.com](javascript:fm.eMailClicked.raise('budaors@vgyke.com');)   
  
Cegléd és Térsége Látássérültjeinek Egyesülete:   
Cím: 2700. Cegléd, Alkotmány utca 11.   
Telefon: (70) 773-4044   
E-mail: [cegled@vgyke.com](javascript:fm.eMailClicked.raise('cegled@vgyke.com');)   
  
Dabas és Térsége Látássérültjeinek Egyesülete:   
Cím: 2370. Dabas, Szent István tér 1/B   
Telefon: (70) 773-4072   
E-mail: [dabas@vgyke.com](javascript:fm.eMailClicked.raise('dabas@vgyke.com');)   
  
Gödöllő és Térsége Látássérültjeinek Egyesülete:   
Cím: 2100 Gödöllő, Szabadság u. 23.   
Telefon: (70) 387-5265   
E-mail: [godollo@vgyke.com](javascript:fm.eMailClicked.raise('godollo@vgyke.com');)   
  
Látássérültek Pilisvölgye Egyesülete:   
Telefon: (70) 387-5263   
  
Dunakanyari Látássérültek Egyesülete:   
Cím: 2600. Vác, Földvári tér 14.   
Telefon: (70) 773-4078   
E-mail: [vac@vgyke.com](javascript:fm.eMailClicked.raise('vac@vgyke.com');)   
  
A pályázatok benyújtási határideje 2015. október 30. péntek.   
  
A pályázatok benyújthatók postai úton a VGYKE postacímére: 1380. Budapest, Pf. 1075. illetve személyesen a VGYKE központi ügyfélszolgálatán és kistérségi irodáiban.   
  
Az egyesület ügyfélszolgálati irodáiban munkatársaink előzetes egyeztetés esetén állnak rendelkezésükre a pályázati adatlapok kitöltésében.   
  
Postai benyújtás esetén határidőben benyújtottnak minősül az a pályázat, melyen a postai bélyegző legkésőbbi dátuma 2015. október 30. A személyesen benyújtott pályázatok esetén az egyesület munkatársai átvételi elismervényt állítanak ki. A személyesen történő benyújtás határideje 2015. október 30. péntek 12h.   
A pályázatok benyújtását követően hiánypótlásra nincs lehetőség!   
  
A pályázatokat a Péntek Lajos Csökkentlátó Gyermekek Alapítvány kuratóriuma bírálja el legkésőbb 2015. november 25. napig. A pályáztatónak jogában áll az igényeltnél alacsonyabb összegű támogatást megítélni. A pályázat eredményéről az elbírálást követő 7 munkanapon belül minden pályázó értesítést kap, az általa megadott E-mail címére vagy a pályázó iskolájának E-mail címére, ennek hiányában a pályázó postai úton kap értesítést. Az értesítés objektív feltétele a jól olvasható cím megadása. A nyertes pályázók listája elérhető lesz a VGYKE honlapján is. Az elnyert támogatások felhasználására 2015. december 15-ig van lehetőség.   
  
Nem bírálható el az a pályázat, amely:

* hiányosan vagy nem megfelelően van kitöltve, ideértve az olvashatatlan kitöltést is, illetve ha az eszköz neve, vagy típusa és bruttó beszerzési ára nincs feltüntetve
* a pályázat valótlan adatokat tartalmaz
* a megpályázott eszköz a kiírásnak nem felel meg
* támogató pedagógus, vagy a kérelmező aláírása hiányzik
* a pályázó a Péntek Lajos Csökkentlátó Gyermekek Alapítványa tisztségviselője vagy annak hozzátartozója.

A megpályázott eszköz megvásárlását a pályázó nevére szóló ÁFA-s számlával kell igazolnia a nyerteseknek, melynek eredeti példányát a VGYKE központi ügyfélszolgálatán be kell mutatni, és leadni. Az eredeti számla kerül a Péntek Lajos Csökkentlátó Gyermekek Alapítványához. A támogatást az Alapítvány jóváhagyása után, utófinanszírozásként, egy összegben, banki átutalással, a pályázó által megjelölt bankszámla tulajdonos bankszámlájára kerül kifizetésre, a nyertes pályázó nevének feltüntetésével.   
A pályáztató a támogatás felhasználásának ellenőrzésére bármilyen, a hatályos jogszabályoknak megfelelő módon jogosult.   
Várjuk a megkereséseket, hogy az adományozók szándékainak megfelelően segíthessük a látássérült tanulókat!   
  
Felkérés:   
Jelen pályázattól függetlenül a Péntek Lajos Csökkentlátó Gyermekek Alapítványa tisztelettel kéri a pályázó környezetében élőket és a jószándékú ismerősöket, hogy SZJA 1%-os felajánlásukkal, vagy más adományukkal segítsék a rászorult gyermekek támogatását segítő munkát.   
  
Az alapítvány számlaszáma: Kereskedelmi és Hitelbank Zrt. 10200823-22213619-00000000   
Az így befolyt pénz csaknem teljes egészében növeli a későbbi pályázatok finanszírozására fordítható összeget, mely több gyermek támogatását teszi lehetővé.   
A most támogatásra fordítható összeg, az évek alatt felajánlott adományoknak köszönhetően áll rendelkezésre.   
  
Péntek Lajos Csökkentlátó Gyermekek Alapítvány   
  
E-mail: [simbetet@nordtelekom.hu](javascript:fm.eMailClicked.raise('simbetet@nordtelekom.hu');)   
  
Telefon:(1) 407 0773   
  
<http://web.nordtelekom.hu/simasz/alapitvany.html>   
  
Budapest, 2015.szeptember 22.   
  
Üdvözlettel:   
  
Fodor Ágnes VGYKE elnöke   
Sipos Balázs alapítvány képviselője

## 8. SPIRÁLHÁZ ÚJPALOTA

KAPCSOLATTEREMTÉSBEN A SZÜLŐSEGÍTŐ MUNKATÁRSAK

Két éves felújítási program zárásaként, kétnapos rendezvénysorozat keretében, szeptember 25-én adták át a főváros XV. kerületében, a Zsókavár utcában az akadálymentesített Spirál Humán Központot. Hajdu László polgármester, illetve a városrész országgyűlési képviselője, László Tamás köszöntője után Czibere Károly, a szociális ügyekért és a társadalmi felzárkózásért felelős államtitkár mondott avatóbeszédet.   
A rendezvényt hangulatos programok gazdagították: kézműves foglalkozások, az Értelmi Fogyatékosok Napközi Otthonában élők készítette ajándéktárgyak árusítása és számtalan más érdekesség várta azokat, akik az esős idő ellenére elmentek a megnyitóra. Zenés és táncos programból sem volt hiány: az Ewald fúvós zenekar, az ÉNO néptánc-együttes, a Jazz Voices, valamint a vak Wesely Ernő harmonika-művész adott színvonalas műsort. És természetesen, a helyhez illő programokat is kínáltak: interaktív álláskereső klub, mentálhigiénés tanácsadás, adósságkezelési tanácsadás, valamint előadás a csontritkulásról.   
A rendezvényen Kádár Helga és én képviseltük a Látássérült(ként) Gyermeket Nevelők Mentorszülő Hálózatát. Az esemény jellegéből adódóan, most nem volt lehetőség a Mentorszülő Hálózat bemutatására, de arra igen, hogy a jelenlévőkkel szót váltsak, illetve a szórólapjainkat szétosszam. Ezúttal is igen nagy érdeklődésről számolhatok be: sokan kíváncsiak voltak a munkánkra – köztük több kerületi vezető, iskolaigazgató, a családsegítő egyik helyi vezetője, értelmi fogyatékosok kerületi vezetője is. Talán ennek is köszönhető, hogy aznap este többen is bejelentkeztek a Facebookos oldalunkra és csatlakoztak a csoportunkhoz.   
  
Csukáné Polyák Erzsébet

## 9. ÚJPESTEN A VÉDŐNŐK KÖZÖTT

Szeptember 25-én, Újpesten, a Király utcai gyermekrendelőben – Lajcsik Loretta kerületi vezető védőnő meghívására – védőnői értekezleten vettünk részt a Mentorszülő Hálózat képviseletében. Mind a hárman – Kádár Helga, Kiss János és én – lehetőséget kaptunk, hogy a megbeszélés elején bemutassuk a hálózatunkat, a Látássérült (ként) Gyermeket Nevelők Mentorszülő Hálózatát.   
A Vakok és Gyengénlátók Közép-Magyarországi Regionális Egyesületének vezetőségi tagja, Kiss János, aki a Gödöllő és Térsége Látássérültjeinek Egyesületében is alelnökként tevékenykedik mutatta be a hálózatot és annak általános tevékenységét, valamint a VGYKE munkáját.   
Miután megköszöntem a meghívást, magamról beszéltem: mióta vagyok látássérült, mit jelent ez a mindennapjaimban, nem utolsó sorban anyaként. Beszéltem a mentorszülő-képzésről, valamint arról, hogy a VGYKE-honlapján is személy szerint elérhetőek vagyunk. Megemlítettem azt is, hogy a Facebookon is megtalálhatnak bennünket, az oldalt ketten szerkesztjük Hegedűs Katalinnal: már százhúsz regisztrált érdeklődő van jelen az oldalon, amelyen kérdéseket lehet feltenni, tapasztalatokat megosztani. Éppen most szervezünk egy Facebookos találkozót a Vakok Kertjébe, amit – a visszajelzések szerint – nagyon várnak a szülők.   
Végül Kádár Helga a személyes tapasztalatairól beszélt a védőnőknek, hangsúlyozva: akár látássérült gyermekek nevelésében, akár látássérült szülők esetében nem csupán a mentorszülőknek lehet fontos szerepük, hanem a védőnőknek is. A védőnők segíthetik az érintetteket kapcsolatba kerülni a mentorszülőkkel, hogy a családok sorstársi melléállást és tapasztalatokat kaphassanak olyan szülőktől, akik már végigjárták azt az útra, amin ők most teszik az első lépéseket. A védőnők pedig segíthetik a családokat abban, hogy gyermekük a megfelelő egészségügyi és gyógypedagógiai szolgáltatásokhoz hozzájuthassanak.   
  
Csukáné Polyák Erzsébet

## 10. INVITÁLÁS családi napra

Időpont: 2015. október 16. 10 órai kezdettel.   
Helyszín: budapesti Vakok Kertje (az Ajtósi Dürer sor és a Hermina út sarkán).   
A látás hónapjához kapcsolódva és a fehér bot nemzetközi világnapja alkalmából sok Szeretettel várjuk Önöket a vakok Kertjébe egy önfeledt családi napra. A rendezvény célja, hogy a Mentorszülők a Látássérültekért facebook-csoport tagjai, mentorszülőink találkozhassanak. A szülők ismerkedhessenek, kötetlenül beszélgethessenek, tapasztalataikat kicserélhessék. Megismerjük egymást, találkozzanak gyermekeink.   
  
A program szerint, délben bográcsban főzött Gulyással látjuk vendégül a jelenlévőket.   
  
A részvételi szándékot kérjük október 10-ig Csukáné Polyák Erzsébetnek jelezni. Vagy a Facebook-oldalon, vagy a cs.polyakerzsé[bet@gmail.com](javascript:fm.eMailClicked.raise('bet@gmail.com');) Címen Vakok Kertje” megjelöléssel. Kérjük azt is feltüntetni, hogy egy család hány fővel képviselteti magát. Hány felnőttre és gyermekre számíthatunk.   
  
Megjelenésükre számítunk és köszönjük!   
  
Csukáné Polyák Erzsébet   
Mentorszülő és szülősegítő munkatárs

## 11. Tájékoztatás

Az MVGYOSZ továbbra is működteti jogsegélyszolgálatát, ami elérhető:

* postai úton: MVGYOSZ jogsegélyszolgálat 1146 Budapest, Hermina út 47
* elektronikus levélben a [stefansanyi@gmail.com](javascript:fm.eMailClicked.raise('stefansanyi@gmail.com');) címen,
* személyesen előzetes időpont egyeztetés alapján a 30/195-4298 telefonszámon.

A jogi tanácsadást dr. Stefán Sándor jogász nyújtja.   
  
Ügyfélfogadás minden hónap 1. és 3. szerdáján 14 és 19 óra között az MVGYOSZ székházában.

## 12. Hangos-kép

E heti narrációnk: Piet Mondrián: Vörös fa   
  
Első pillantásra annyi, amennyit a címe mond, egy fa, még ha nem is éppen vörös, inkább amolyan foltos csokoládébarna, amibe a háttér égkék színe is belevegyül. Aztán amikor jobban megvizsgáljuk rájövünk, hogy kicsit talán játszik velünk a festő. Amit látunk, nem egyszerűen egy széles, ágas-bogas koronájú, de az ősz közeledtével lombját vesztett kopár fa, inkább kicsit olyan mint egy dús érhálózat. A törzsből kiinduló két vastagabb ágon úgy ül az apró gallyak egyre elvékonyodó sokasága, mint hajszálerek a vénán. Ez a fa szinte belekapaszkodik, belemélyül, belesimul a laza ecsetvonásokkal pöttyözött-csíkozott háttérbe, mint valami fizikai testbe és betölti, kitölti azt.

## 13. Hírmondó: a heti rendszerességgel megjelenő Hírlevelünk hangos változata

Tisztelt Tagjaink!   
  
Örömmel értesítjük Önöket, hogy a VGYKE új szolgáltatással áll tagjai és az érdeklődők rendelkezésére.   
A Közgyűlésen megfogalmazódott az igény, hogy a számítógéppel nem rendelkező tagjainknak nagy segítség lenne, ha a Hírlevelet, illetve egyéb információkat emberi hangon felolvasva, telefonon keresztül tudnák meghallgatni.   
Május utolsó hetétől elindult a heti rendszerességgel megjelenő Hírlevelünk hangos, emberi hang által felolvasott hallgatható változata a HÍRMONDÓ.   
A VGYKE HÍRMONDÓJA a 384-55-41-es telefonszám tárcsázása után, a 6-os menüpont választásával érhető el. Ezt választva tájékozódhat a Hírlevélben szereplő hírekről, információkról, programokról.   
  
Ha valami felkeltette az érdeklődését és többet szeretne tudni róla, akkor hívja az Ügyfélszolgálatot a 70/387-5267 telefonszámon.

## 14. Újszerű, szórakoztató szabadidős sportolás

A Magyar Vakok és Gyengénlátók Országos Szövetsége újszerű egészségmegőrző, szórakoztató sportolási lehetőséget kínál látási fogyatékosok számára. A Fanatic Jump Blind egy rugalmas felületű, biztonsági kapaszkodóval ellátott trambulinon végezhető sport. Dinamikus zeneszó mellett, szakképzett oktató diktálja az Aerobik jellegű gyakorlatokat. A kifejezetten vakoknak és gyengénlátóknak fejlesztett Fanatic Jump Blind órák helyszíne az MVGYOSZ Budapest, Hermina út 47. szám alatti székháza lesz.   
Ha Ön fontosnak tartja, hogy megőrizze, javítsa fizikai állóképességét, megelőzze a szív és érrendszeri, valamint reumatikus betegségek kialakulását, szeretne fittebb és karcsúbb lenni, vagy egyszerűen csak jól akarja érezni magát, jelentkezzen!   
Küldjön e-mailt az [info@mvgyosz.hu](javascript:fm.eMailClicked.raise('info@mvgyosz.hu');) címre, a tárgy mezőbe írja a trambulin szót, vagy hívja munkanapokon 8:15 és 15:45 között a Szövetség vezetékes telefonszámát: 06 (1) 384-8440 és keresse Benedek Zoltánt.

## 15. A Láthatár bolt ajánlatai

Kedves Vásárlóink!   
  
**Tájékoztatás!**   
A magyarul beszélő, üveglapos konyhamérleg átmenetileg nem kapható. Előre láthatólag 2015. november végén lesz újra megvásárolható.   
  
**Októberi ajánlatunk:**

* Revolution 5 részes, grafit bot 10.500 Ft
* Revolution klasszikus botvég 1250 Ft
* Görgős végű, grafit bot, 6 részes 16.990 Ft
* Görgős végű, aluminium bot, 4 részes 13.990 Ft
* Görgős botvég 5990 Ft
* Bot tartó 3490 FT
* Autómata tűbefűző 1790 Ft
* Szabócenti 2590 Ft
* Tapintható mérőszalag 2 méteres 1990 Ft
* Tapintható mérőszalag 1,5 méteres 1450 Ft
* Fém, forrásjelző tejőr 1990 Ft
* Folyadékszint jelző 5490 Ft

Jó állapotú, használt eszközeink:

* Braille írógép 35.000 Ft
* Zeit Gest (varázsóra), magyarul beszélő 18.000 Ft
* Németül beszélő számológép(Sharp típusú) 5500 Ft
* Nagy gombos, vezetékes telefon 5000 Ft

Elérhetőségeink és a bolt nyitvatartása:   
Cím: 1146 Budapest, Hermina út 57.   
Nyitvatartás: kedd, szerda, csütörtök 09.00-17.00 óra között.   
Pénteken: 09.00-15.00 óra között   
  
Telefon: (1) 384-55-41 4-es menüpont.   
Mobil: 06 70 383 3611   
E-mail: [lathatar@vgyke.com](javascript:fm.eMailClicked.raise('lathatar@vgyke.com');)   
weboldalunk:   
<http://www.vgyke.com/lathatarbolt>   
közösségi oldalunk:   
<https://www.facebook.com/lathatarbolt>   
Csoportokat előzetes telefonos egyeztetés esetén hétfőn is kiszolgálunk.   
  
Katona Zsuzsanna,   
boltvezető

## 16. Apró hírek - programmorzsák

**a, Újra ellátogathatnak A konyhába**   
  
A Pesti Magyar Színház örömmel tájékoztatja nézőit, hogy a nagy érdeklődésre való tekintettel A Konyha című előadásunkat az október 2-ai premieren túl még kétszer tesszük akadálymentessé a hónapban közönségünk látássérült tagjai számára audio-narrációval!   
A következő két előadás: október 3. 17:00 és október 9. 17:00.   
  
Forrás:   
[www.magyarszinhaz.hu/](http://www.magyarszinhaz.hu/)   
  
**b, II. Nemzetközi Vakfoci torna**   
  
Kedves Mindenki,   
a következő hétvégén rendezzük a 2. magyarországi Nemzetközi Vakfoci tornát.   
Helyszín: MOM Sport (Budapest XII. Csörsz u. 14-16)   
Program: 10.03. szombat 9:30 Megnyitó, majd mérkőzések 18h-ig,   
vasárnap 8:30-tól megnyitó, Záróceremónia 11:50.   
Cseh és lengyel ellenfelek ellen a LÁSS csapat 6 mérkőzést fog játszani.   
  
Várunk mindenkit, szurkoljatok a csapatnak!   
  
Ha jönnél, de problémás az odajutás, ez nem lehet akadály: jelezd és biztosítunk segítőt!   
  
A vakfoci csapat   
  
**c, Civilek utcája Zuglóban**   
  
A Civilek utcája rendezvényre első alkalommal kerül sor 2015. október 3-án, melynek célja, hogy egyrészt a Zuglóban működő civil szervezetek számára – hagyományteremtő jelleggel – egyfajta börzének adjon otthont, ahol bemutathatják tevékenységüket, céljaikat. Másrészt lehetőséget nyújtson mindenkinek, – akik információ vagy hozzáférés híján nem tudtak eddig részt venni a civilek életében – hogy bekapcsolódhassanak a kerület közösségi és közéletébe.   
  
Helyszín: Zuglói Civil Ház 1144 Budapest Csertő park 12.   
14.00 órától zenei programok várják az érdeklődőket, Apácashow, az Acapella együttes, Sound of Spirit Énekegyüttes és 17.30-tól Népi cigányzenei együttes lép majd fel.   
  
**d, Őszi túra a Börzsönyben**   
  
Október 25. vasárnap BÖRZSÖNY-hegység. VAKMISSZIÓS TÚRA.   
Könnyű túra.   
Zebegény – Málnás-völgy – Világos-tér – Hegyes-tető – Szent Mihály-hegy nyerge – Templom-völgy – Nagymaros-Visegrád vá. (7,7 km)   
  
Arra kérjük a vakmissziós túrákra jelentkező vak illetve csökkent látóképességű túrázóinkat, hogy ha kísérővel nem rendelkeznek egy vagy két héttel az aktuális időpont előtt jelentkezzenek, hogy kísérőt biztosíthassunk számukra.   
Ezekre a túrákra látó túrázók jelentkezését is várjuk.   
  
Minden érdeklődőt sok szeretettel vár a túravezető: Tombácz Károly   
e-mail: [tombaczk@gmail.com](javascript:fm.eMailClicked.raise('tombaczk@gmail.com');)   
mobil: +36 30 825 5384   
  
**e, Sokan sosem jártak még szemvizsgálaton**   
  
Az október már 11. alkalommal a látás hónapja, amely keretében ingyenes szűréseket is tartanak.   
  
A ma kezdődő látás hónapja keretében országszerte több száz optikai üzletben ingyenes látásellenőrzésen és szaktanácsadáson lehet részt venni. A programot idén 11. alkalommal rendezik meg, az évek során egyre több ember vett részt az ingyenes vizsgálatokon: míg az első évben 17 ezren mentek el szűrésre, addig tavaly már 64 ezren. Idén először az optikákban már kontaktlencsét is kipróbálhatnak a résztvevők.   
  
Magyarországon közel 1,5 millióan sosem vettek még részt szemvizsgálaton, pedig nem látnak jól. Tájékozódásunkban 80%-os szerepe van a látásunknak, de a Magyar Látszerész Szövetség sajtótájékoztatóján megtudtuk, sokan végzik úgy napi teendőiket, hogy a látásuk helyett inkább a megszokásra hagyatkoznak. Bizonyos esetekben, például autóvezetésnél ugyanakkor ez fokozottan balesetveszélyes lehet. Látásszűrésen évente legalább egyszer részt kellene vennünk, akik pedig szemüveget vagy kontaktlencsét viselnek, azoknak félévente kötelező ellenőriztetniük, nem romlott-e tovább a látásuk.   
  
Magyarországon a gyerekek mintegy 15 százaléka rövidlátó.   
  
A szűrések helyett sokan saját magukat diagnosztizálják, pedig a szakemberi segítség elengedhetetlen a megfelelő látáskorrigáló eszköz kiválasztásához. Sokan vannak ugyanis, akik az egyénre szabott szemüveg helyett az üzletekben beszerezhető ideiglenes szemüveget használnak. A Látszerész Szövetség elnöke, Tóbiás Richárd felhívta a figyelmet arra, hogy ezek az eszközök egy adott dioptriaértékre készülnek, és azért sem megfelelőek, mert a két szem távolsága is mindenkinél eltérő.   
  
A sajtóeseményén elmondták: a megfelelő vizsgálat azért is fontos, mert a szűrések során több olyan pácienssel is találkoznak, akinek a látásproblémája nem korrigálható szemüveggel. Ilyen esetekben szakorvosi vizsgálatra is szükség van, hogy fény derüljön a betegségre, amely az esetek többségében gyógyítható.   
  
Forrás:   
<http://www.metropol.hu/itthon/cikk/1367726>   
  
**f, BALATONI HALFESZTIVÁL**   
  
2015. október 9 -11. Siófok, Fő tér és környéke   
A Siófoki Halfesztivált harmadik ízben rendezik meg Siófok Fő terén. A kulturális és gasztronómiai fesztiválon ezen a hétvégén minden a halról szól. Az esemény tematikájában a Balatonhoz, a halhoz, a halászathoz és a horgászathoz kapcsolódik. A fesztivál a gasztronómiai és kulturális kínálaton túl bepillantást nyújt a balatoni halászat hagyományaiba is, de horgász- és főzőverseny, valamint egyéb tematikus kísérőprogramok is színesítik a rendezvényt.   
A Fő téri nagyszínpadon:   
  
2015. október 9. péntek   
18.30 Gypo Circus koncert   
21.00 Wellhello koncert   
  
2015. október 10. szombat   
11.00 Happiness Formációs Táncklub   
13.00 Kid Rock and Roll TSE   
14.00 C&M Dance Studio TSE   
15.00 Diótörő Balett Egyesület   
15.30 Siófoki Siópom Children's és Napsugár mazsorett tánccsoport, iregszemcsei Laguna mazsorett   
csoport és annak utánpótlás táncosai   
17.00 Kuruttyoló Békakirály • Az Apró Színház zene- és mesejátéka 0-10 éveseknek   
19.00 Children of Distance LIVE koncert   
21.30 Ganxsta Zolee és a Kartel koncert   
  
2015. október 11. vasárnap   
11.00 Harmony Dance TSE   
13.45 Nyugdíjasok Siófoki Egyesülete   
15.00 Kispárna Mese Zenekar   
16.20 Siófoki Jeratel Hastánc Stúdió • Pirgl Enikő és tanítványai   
18.00 Honeybeast koncert   
20.00 Ivan & The Parazol koncert   
  
A Fő téren:   
A fesztivál egész ideje alatt kereskedők, kézművesek és vendéglátók várnak mindenkit áruikkal, jobbnál jobb falatokkal és italokkal, halas finomságokkal.

* A Balatoni Halgazdálkodási Nonprofit Zrt. halas finomságai és bemutatói
* A Balaton élővilága – akváriumokban a Kálmán Imre Kulturális Központ belső udvarán
* A Jazzmin, a Noah's Ark és az Egerszegi Akusztik koncertjei
* Halászfalu - Tárlatvezetés, keca (ló csontokkal fűzött háló), tappancs (tapogató háló), 4 méteres halászcsónak

2015. október 10. szombat

* 10.00 A Balaton Táncegyüttes műsora táncházzal
* 10.00-17.00 Véradás a Magyar Vöröskereszt siófoki szervezete szervezésében

Forrás:   
[www.programturizmus.hu](http://www.programturizmus.hu) [www.kulturkozpont-siofok.hu](http://www.kulturkozpont-siofok.hu)   
  
**g, X. Múzeumok őszi fesztiválja**   
  
Az idén jubiláló, 10. Múzeumok Őszi Fesztiválja programjai tíz témakörben várják közel 1500 programmal a látogatókat. A Múzeumok Őszi Fesztiváljának fő üzenete 2015-ben: Kapcsolódjunk ki, be, össze! A fesztivál idejére speciális programokkal megnyitott múzeumi kapukkal nem pusztán a kulturális értékek megőrzésére, fontosságára kívánjuk felhívni a figyelmet, hanem szeretnénk a 21. századi modern emberek számára is kézzelfoghatóvá, megélhetővé tenni a múzeumok világát. A programsorozattal találkozások sokszínű lehetőségét kívánjuk megteremteni múzeum és közönsége között, minden generáció számára. A fesztivál két kiemelt tematikája a pedagógusoknak szóló Tanárok Éjszakája, és az óvodapedagógusokat középpontba helyező Óvodapedagógusok Napja.   
  
A rendezvény részletes programját a forráslinken találják:   
<http://www.programturizmus.hu/ajanlat-muzeumok-oszi-fesztival-magyarorszag.html>   
  
**h, Az Állatok világnapja a Tropicariumban**   
  
Teknősök kontra békák, - avagy a teknős nem béka – című előadását az Állatok világnapja kapcsán október 4.-én vasárnap 10-17 óra között . A nap folyamán több, mint 30 féle különböző szárazföldi és vízi teknőssel illetve színpompás békával lehet megismerkedni a Tropicarium rendezvénytermében.   
A teknősök között jó néhány olyan is van, amit Magyarországon csak itt lehet majd megtekinteni.   
Tropicariumban élő teknős és békafajok: szenes teknős, táblás erdei teknős, Mór teknős, Görög teknős, sztyeppi teknős, párducteknős, díszes földi teknős, barna sisakteknős, vörös fülű ékszerteknős, sárgafülű ékszerteknős, hieroglifás ékszerteknős, díszes ékszerteknős, közönséges tarajos teknős, mississippi tarajos teknős, quachitai tarajos teknős, fehérszájú iszapteknős, vörös hasú huszárteknős   
Ezen kívül lesz még sok színes ingyenes program a Tropicarium és partnerei jóvoltából – kis terepasztal, autó versenypálya, társasjátékok, óriás bábok, LEGO asztalok, kóstoltatások, kincsmosás, ugráló asztal, szerencsekerék pörgetés garantált ajándékokkal, hatalmas megalodon álkapocs, állati arcfestés és élmény játékok várják az érdeklődőket.   
  
Forrás:   
[www.tropicarium.hu](http://www.tropicarium.hu)   
  
**i, Esélyegyenlítő program a vakok online tevékenységének segítésére**   
  
Esélyegyenlítő néven komplex informatikai rendszerfejlesztés hajtottak végre a vakok, gyengén látók és más fogyatékkal élők számára. A csaknem egymilliárd forintos uniós támogatásból elkészült program segít az internetes tájékozódásban, az olvasásban, a kapcsolattartásban és az ügyintézésben is - mondta el az InfoRádióban Báthori György orvosi projektkoordinátor.   
  
"Az interneten való akadálymentesítés is egy fontos dolog, erre van egy szabvány, ami nagyon bonyolulttá teszi egy olyan honlap elkészítését, ami megfelel ezeknek az igényeknek. Annak a szervezetnek, cégnek, amelyik ezt alkalmazza, komoly erőforrást, időt, pénzt köt le, amíg kialakítják és a saját szerverük oldalán van a kezelése. A mi rendszerünk másképp működik: az informatikai háttér a szolgáltató oldalán van, a mi rendszerünkön keresztül fölkeresve az oldalt, elérhetők azok a szolgáltatások, aminek segítségével a csökkentlátók el tudják olvasni vagy felolvassa nekik a rendszer" - mondta Báthori György.   
  
"Nálunk telepítve van a program, a felhasználónak úgy kell használnia, mint a Facebook-ot: beregisztrál, készül egy profil, amivel igyekszünk őt támogatni, kap egy listát a lehetséges szolgáltatásokról, van visszajelzési lehetősége, hogy mit szeretne még. Ez egy ugyanolyan folyamatos fejlesztés lesz, mint bármilyen más internetes cég szolgáltatásai" - mondta az orvosi projektkoordinátor.   
  
"Az Esélyegyenlítő program keretében a csökkentlátó kérheti, hogy nagyobb betűkkel lássa a szöveget, a vak pedig felolvastathatja az egyes oldalakon lévő szöveget. Bármilyen intézmény, amire szükségük lehet, például a kórházaké, de használhatják tanulásra, szórakozásra is, például ha a szolgáltatás, például online mozicsatorna, olvasható a rendszerünk segítségével" - tette hozzá Báthori György.   
  
Forrás:   
<http://inforadio.hu/hirek/belfold/eselyegyenlito-program-a-vakok-online-tevekenysegenek-segitesere-761210>   
  
**j, Futás MikuLÁSS**   
  
Idén 3. alkalommal kerül megrendezésre a jótékonysági MikuLÁSS futás!   
Dátum 2015. december 6. (vasárnap), 11.00 óra.   
Helyszín: Margitszigeti Atlétikai Centrum.   
Részletes információk és előnevezés itt:   
<http://www.mikulass.lassegyesulet.hu/>   
Facebook: <https://www.facebook.com/events/833018556796817/>   
Látássérültek nevezése ingyenes, ha segítőre van szükséged, kérlek jelezd a [mikulassfutas@lassegyesulet.hu](javascript:fm.eMailClicked.raise('mikulassfutas@lassegyesulet.hu');) e-mail címen.   
  
Várjuk önkéntesek jelentkezését, akik az esemény napján munkájukkal szeretnék segíteni a sikeres lebonyolítást.   
Jelentkezni Bátri Zsófinál lehet, a [batri.zsofia@gmail.com](javascript:fm.eMailClicked.raise('batri.zsofia@gmail.com');) e-mail címen.   
Kérlek, ne feledjétek el megadni a telefonszámotokat is!   
  
No és persze most sem maradhat el a fantasztikus vendéglátás, amihez várjuk süti sütők jelentkezését, amit most is Szeli Emíliánál lehet megtenni, a [szeli.emilia@lassegyesulet.hu](javascript:fm.eMailClicked.raise('szeli.emilia@lassegyesulet.hu');) e-mail címen. Kérlek írjátok meg, hogy miből és mennyit szeretnétek készíteni.   
  
Reméljük idén is fantasztikus buli lesz, ami nélkületek nem tud megvalósulni!   
Számítunk a részvételetekre, segítségetekre!   
  
A MikuLÁSS futás szervezőcsapata   
  
**k, Top 7 magyar látássérült programozó/nő**   
  
Kevesen gondolnák még ma is, hogy egy vak személy képes olyan szellemi munka ellátására, mint a programozás. Még kevesebben tudják, hogy ennek lehetőségét, az informatikai „fehér botot” itthon egy látássérült nő, Vaspöri Teréz és látó férje, Arató András teremtették meg. Nekik köszönhető, hogy a beszédszintézises számítógép a vak emberek elérhető árú, iskolai számítógépe lett. Azóta több látássérült érdeklődő is a programozó szakmát választotta, akikre büszkék lehetünk: egyikük még a látássérült diákok részére szervezett NASA űrtáborban is járt.   
Amikor arról megy a vita, hogyan lehetne minél több egészséges gyerekből szakmunkás, érdemes elgondolkodni azon, hogy egy testi fogyatékkal élő is mennyire megtalálhatja számításait az életben. Pedig ők igazán nagy hátránnyal indulnak: közülük például a vakok és gyengénlátók 85 ezren vannak, a foglalkoztatottságuk mindössze 15 %-os. A most következő személyek az informatika segítségével nem pusztán elkerülték, hogy látássérültként ne kosárfonóként kelljen dolgozniuk, hanem ki is teljesedtek a programozói munkakörben.   
A cikk bemutatja a programozókat, akik név szerint:   
Vaspöri Teréz, Szuhaj Mihály, Hammer Attila, Bodnár Attila, Ócsvári Áron, Németh Dávid, Torma Zsolt   
  
Forrás:   
<http://rehabportal.hu/munka/top-7-magyar-latasserult-programozo-no#.VQnsT-ERRKr>   
  
**l, Látássérült házaspárról és látó gyermekükről készült dokumentumfilm**   
  
Egy vak házaspár és látó gyermekük mindennapi küzdelmeit tárja a nézők elé Varga Ágota Szülei szeme című dokumentumfilmje.   
A tizenegy évet átívelő családportré főszereplője Kati és Győző, akik vak emberpárként gyermeket vállaltak. Ferike látó kisfiú, aki a maga módján szinte ösztönösen segíti szüleit. A film első részét 2007-ben mutatták be Szemünk fénye címmel. A BIDF-en a film folytatását láthatják a nézők, visszautalásokkal Ferike különböző életszakaszaira.   
Varga Ágota felidézte: húszéves ismeretség fűzi a filmben szereplő vak anyához Katihoz, akinek nótaénekesi ambícióiról legelőször egy megyei lapban olvasott, később televíziós riportot készített róla. "Ekkor barátkoztunk össze. Pár év múlva felhívott, hogy elújságolja: kisfia született" - idézte fel az előzményeket a rendező, hozzátéve, hogy a bejelentés másnapján már neki is láttak a forgatásnak. Ebből született a Szemünk fénye című film, amelyben a kisfiú születésétől kezdve két éves koráig követték a család történetét.   
Forgattak, amikor a kisfiú négy és fél éves volt. Ezek a jelenetek a második részben, a Szülei szemében jelennek meg, ekkor döbben rá Ferike többek között arra, hogy a szülei nem látnak. A fiú most már tíz éves, kisgyerekként ösztönösen ráérez arra, hogy neki kell a szüleinek segítenie, vezetnie kell őket. A filmben járják az országot, nézik a kiállításokat, állatkertbe mennek úgy, hogy az apja fogja a gyerek kezét, Feri kérdezi az embereket, merre kell menni és nem fordítva, mint ahogy az egy átlagos családban működik - mutatott rá a rendező.   
Hangsúlyozta: a forgatásokon kiderült, hogy a kisfiú nem tud igazán megnyílni a szülei és a stáb előtt, ezért a vele készült jeleneteket kis kézi kamerával egyedül kellett felvennie. A rendező szerint Ferike olyan életet él és olyan dolgok foglalkoztatják, amelyeket nem tud megosztani senkivel, hiszen nincs a környezetében hasonló sorsú gyerek. Mint elmondta, nehéz a kisfiú helyzete az iskolában is, hiszen a pedagógusok sincsenek kiképezve az ilyen speciális körülményekre.   
"Nincs arra intézményesített hálózat, hogy ilyen speciális helyzetben lévő családnak úgy segítsenek, hogy számukra az ne legyen teher vagy ne okozzon félelmet, hogy esetleg elveszik tőlük a gyereket" - jegyezte meg a rendező.   
Varga Ágota azt is elmondta, hogy folytatni fogja a történetet, a film vakoknak szóló változatát pedig októberben mutatják be a fehér bot világnapja alkalmából.   
A dokumentumfilm első része, a Szemünk fénye nagy sikerrel szerepelt nemzetközi fesztiválokon, több elismerésben részesült: Houstonban, Rio de Janeiróban, Vukováron is díjazták, emellett a Magyar Dokumentumfilm Rendezők Egyesülete különdíját is megkapta. A csütörtökön bemutatandó Szülei szeme a Médiatanács Média Mecenatúra programjának keretében valósult meg. A film fő operatőre Markert Károly volt, Varga Ágota mellett kis kamerával Ferike is készített képeket.   
Varga Ágota Balázs Béla-díjas rendező, pályafutása alatt csaknem 100 dokumentumfilmet készített. Nevéhez olyan alkotások fűződnek mint A tartótiszt, a Leszármazottak vagy a Porrajmos - Cigány holokauszt című filmek.   
  
Forrás:   
<http://www.otvenentul.hu/szabadido/96686>   
  
**m, 85 éves lenne Ray Charles**   
  
Ötéves korában kezdte elveszíteni látását, hétéves korára zöld hályog miatt teljesen megvakult. Beiratkozott a floridai St. Augustine-ban a vakok és siketek iskolájába. Itt sajátította el a muzsikálást a Braille-írás segítségével.   
Első lemeze 1949-ben jelent meg a Swing Time Records jóvoltából. Az 1950-es években vált népszerűvé, miután a Swing Time-tól az Atlantic Recordshoz került. A kokainnal és heroinnal élő zenész zeneileg elismert sikere tökéletes ellentéte a zűrzavaros, néha kellemetlen és boldogtalan pillanatokban teli magánéletével. 1955. április 5-én feleségül vette Della Beatrice Howardot.   
Sikere haláláig töretlen volt. Az 1960-as években szerepet vállalt a polgárjogi harcokban. 1977-ben Georgia állam bocsánatot kért tőle azért, hogy annak idején emiatt területéről kitiltotta. Georgia on my mind című száma ekkor lett az állam hivatalos dala. 2004-ben a Rolling Stone Magazine a 10. helyre rangsorolta a „Minden idők 100 legnagyobb művésze” toplistán, 2008 novemberében pedig másodikként lett rangsorolva a Minden idők 100 legnagyobb énekese” között.   
Életében 12 Grammy-díjat kapott, majd halála után, 2005-ben még nyolcat.   
2004-ben készült az életéről film Jamie Foxx főszereplésével, Ray címmel. Hallgassák a Georgia on my mind című dalát.   
<http://c36.hu/2015/09/ma-lenne-85-eves-ray-charles/>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.